XIX быуат башында үткәрелгән Бөтә Рәсәй халыҡ иҫәбен алыу ауылға нигеҙ һалған кешенең улы Дәүләткилде Мәҡсүтов (1779 йылда тыуған) һәм уның улдары Минеғужа менән Мөхәмәтша тураһында мәғлүмәтте теркәй. 1917 йылда ваҡытлы хөкүмәт тарафынан үткәрелгән халыҡ иҫәбен алыу Мәҡсүт ауылының Ҡалҡаш олоҫона ҡарауын билдәләп үтә. 95 ихатала 457 башҡорт һәм бер ихатала 7 урыҫ кешеһенең йәшәүе билдәләнә.